 Dhinaca kale wasiirka gaashaandhiga somaliland Axmed xaaji Cali Cadami oo isaguna la hadlay wargeyska geeska Afrika ayaa dhinaciisa ka hadlay wada hadalka u bilaabmay xukuumada somaliland iyo maamulka Khaatumo waxaanu yidhi Wada hadaladani waa talaabo sax ah oo dhinaca wanaagsan loo qaaday, nimankaasina waa rag u dhashay somaliland oo deegaan ku ah, markaas hadii ay yidhaahdeen wada hadal baanu ogol nahay waa lala hadlayaa, kolayna shirar badan baa la galayaa waxyaabo badana waa laga wada hadlayaa waanan is afgaran doonaa haddii alle idmo. 